Den Vest-Sjællandske Avis, 1827-06-23
Dampskibet, som afgik fra London den 16de Juni har medbragt følgende Efterretninger: Formodentligen ville de offentlige Anliggender i begge Parlamentets Huse ikke udkræve mere end 8 til 10 Dage, og man formeener at Parlamentets Prorogation vil finde Sted den 26de. Den 12te Juni blev Committeens Beretning om Kornbillen aflagt i Overhuset, og Hertugen af Vellingtons Amendement blev andengang antaget med 133 imod 122 Stemmer. Uagtet Viscount Goderich giorde sig al muelig Umage for at beviise i en lang Tale, at det kom af en Misforstaaelse, og at Hr. Huskisson, i hvis Breve Hertugen havde formenet at finde en billigelse i hans Forslag, ikke havde tænkt derpaa. Dagen derpaa tog Viccount Goderich i Ministeriets Navn heele Billen tilbage fordi dens Grundsætning var bleven forstyrret ved dette Amendement Hertugen af Vellington syntes først at ville andrage paa en tredie Læsning af Billen om Fredagen den 15de, og der var derfor ogsaa paa denne Dag en usædvanlig Mængde Pairs og Tilhørere, forsamlede, alle fulde af en spændt Forventning, men da Viscount Goderich derpaa foreslog, at deres Herligheder skulde udsætte deres Møder til Mandagen og Lordcanzseren foredrog denne Proposition med en usædvanlig Langsomhed og Tydelighed i Udtrykket, og forlangte at der skulde stemmes derom, og ingen synes at ville modsætte sig den, saa reiste Ministrene og deres Tilhængere sig fra deres Sæde og næsten alle forlode Huset. J Underhuset anmeldte derimod Hr. Vestern, at han vilde den følgende Mandag giøre et Forslag om at tage Akten af 1822 tilbage forsaavidt den ansætter Jndførselsprisen af Hveden til 80 Shilling. - Udfaldet af denne vigtige Forholdsregel har opvakt en almindelig Sensation, og Misforstaaelsen imellem begge Partier er derved bleven forøget. Alle de forrige Ministre, som under Lord Liverpools Ministerium aldrig havde kunnet tænke paa en saadan Clausul, stemte nu for den; ja endog mange Voigs, hvilke som Grundeiere ere misfornøiede med en frie Kornindførset stemmede for den, og saaledes blev det mueligt, at Modpartiet kunde byde Regieringens Jndflydelse Spidsen. Regieringsbladene, ligesom ogsaa alle de der ere af Bhigpartiet, ere høist forbittrede derover. Bladet Coureren siger: at som man hører ere Cheferne for Pluraliteten, som det lykkedes at styrte Kornbillen, ved at tilføie til den deres fatale Amendement, nu forlegne over deres egen Triumph. Bladet Times siger angaaende det Vellingtonske Amendement: Er det vel troeligt, at der under alle de Omstændigheder som for nærværende Tid finder Sted, nemlig den lave Arbeidsløn og Mangelen paa smaae Bankosedler som stedse meere og meere forsvinde, kunde, blive foreslaaet, at de arbeidende Folkeklasser, i Landet ikke maae tillades at fortære det Korn som virkelig er i Landet til en ringere Priis end 65 Schilling pr. Qvarteer. Naar et Folk lider at Mangel fordi der ingen Korn er, saa maae det lide saalænge til Kornet bliver tilført; men at give sit Samtykke til at et Folk skal af Mangel bringes til den høieste Grad af Angest, hvorpaa vi kun har alt for mange Exempler, og at man paa samme Tid skal bevogte en Dynge Korn, som den næsten kan naae med Tænderne, med Laase og Bainetter, men som den icke maae røre ved eller smaae paa uden til en Priis som den ikke kan betale, det er at gaae videre i at paalægge Tantaliske Qvaler end man nogensinde har hørt, ikke blot vor Nation, men heele Menneskeheden maae være vore Ministre takskyldige for at de have frasagt sig al Forbindelse med en Bill som har erholdet en saa oprørende beskaffenhed. Ligeledes siger dette Blad, at de Engelske Manufakturer have faaet derved et heftigt Stød, da mange havde speculeret i Manufakturvarer i Haab om at Kornbillen vilde gaae igiennem. Da nu Kornbillen af 1832 vedbliver at være gieldende saa kan Hveden kun indføres, naar den i 6 Uger har staaet til 80 Shilling og Tilladelsen dertil kan kun gives 4 Gange om Aaret, nemlig den 15de Febr. 15 Mai, 15de August og 15 Novbr. Jndførselen bliver da saalænge frie indtil Prisen igien er funket til 70 Shilling. Man meener, at der ikke er Kornforraad nok i Storbrittannien, til Folkets Underholdning indtil Høsten. Hveden er ogsaa allerede stegen 4 Schilling pr. Qvarteret; og de gode Sorter koste nu 70 Schilling.